Aurinkosänky ja aurinkovuode - molempia termejä käytetään, mutta tarkoitetaan kuitenkin samaa tuotetta. Aurinkosänkyjä ja aurinkovuoteita on olemassa kahta erilaista tyyppiä: katoksella varustetut isommat aurinkovuoteet sekä ilman katosta olevat sirommat, kokoontaitettavat aurinkovuoteet. Aurinkosänky kannattaa hankkia tarpeen mukaan. Suuret ja leveät aurinkosängyt vetävät vaikka koko perheen kerralla syleilyynsä ja ovat aurinkoisen päivän löhöilysuosikkeja. Näissä laiskanlinnoissa auringosta nauttii kerralla useampikin henkilö ja kätevä alas laskettava katos pitää huolen siitä, ettei auringossa tule lekoteltua liian kauaa. Mikä olisikaan ihanampaa kuin pujahtaa pehmoiseen aurinkopesään hyvän kirjan kanssa tai nauttia rento aamiainen loikoillen sängyssä ulkona koko perheen voimin. Kokoontaitettavaa aurinkovuodetta on puolestaan helppo liikuttaa mieleiseen paikkaan terassilla, parvekkeella tai puutarhassa. Kesäpäivien vietto muuttuu vielä rennommaksi ihanalla aurinkovuoteella makoillen. Se on myös helppo kasata pois ja säilyttää, kun sitä ei tarvitse.